《邓仰泉挽歌 其一》
明代·霍与瑕

初夏翩翩小洞游，别来书信几绸缪。不胜古意依云壑，更有新诗到广州。

知己忽传星陨夜，哭君狼藉叶飘秋。精神许健成归尽，泡沫真如尘世浮。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。